— 449 — 



førsel af Næringsstoffer, er det utvivlsomt, at den paa flere Maader 

 betinger ejendommelige Tilstande i Jordbunden m. H. t. Jordluftens 

 Beskaffenhed, Temperaturforholdene o. s. v. Og paa den anden 

 Side har Mangel paa Bevægelse eller en i høj Grad ringe Bevægelse 

 i Vandet, m. a. O. Vandets Stillestaaen, jo meget karakteristiske Virk- 

 ninger. Desværre ved vi endnu for lidt herom, men det fortjener 

 i denne Sammenhæng at fremhæves, at for Slutningsresultatet af 

 den hele Udvikling, nemlig Sphagnum-Mosen, har ikke alene det 

 meget beskedne Indhold af Næringsstoffer, men ogsaa det meget 

 store Indhold af Vand og den ringe Bevægelse deraf afgørende 

 Betydning. Naar Naturen indenfor Sphagnum-Mosen i dens ube- 

 rørte Tilstand ikke tillader Fremkomsten af Skovbevoksning, skyldes 

 det aabenbart en Samvirken af uheldige edafiske Faktorer, paa 

 hvilket Forhold F. Erdmann allerede har gjort opmærksom Først 

 naar Mosen afvandes, og naar Jordbunden derigennem sætter sig, 

 ændres de fysiske og tildels ogsaa de kemiske Forhold paa en 

 saadan Maade, at Skoven kan indvandre og blive den sejrende og 

 vel endelige Planteformation. 



x ) Erdmann (1907, S. 72) siger: „Erst bei den ärmsten Moorböden dürfte hin 

 und wieder die Grenze erreicht werden, wo der Wald das zu seiner Er- 

 nährung erforderliche Quantum Mineralstoffe im Boden nicht mehr vor- 

 findet. In der Regel werden aber selbst in solchen extremen Fällen die 

 ungünstigen Feuchtigkeitsverhältnisse das an erster Stelle entscheidende 

 Moment bilden". 



Botanisk Tidsskrift. 31. Bind. 



29 



